Uwufuna enkundleni yasekhaya oweTKOISIKHULU esiphezulu enxanxatheleni yezitolo iLiberty Mall eMgungundlovu, uDesmond Heunis noYounis Kadodia oyisikhulu esiphezulu kwiMaritzburg United bethula ubudlelwane bokusebenzisana izolo Isithombe: SITHUNYELWENDUDUZO DLADLA | October 9, 2019ISIKHULU esiphezulu kwiMaritzburg United, uYounis Kadodia, sifisa ukuthi namuhla uma ziqhathwa kwiTelkom Knockout (TKO) badlalele ekhaya ngoba maningi amathuba okuthi badlulele emzuliswaneni olandelayo kulo mqhudelwano.Ngokusho kukaKadodia ezakhe azibhenywa ekhaya. Noma bangaqhathwa namaqembu athathwa njengamakhulu nawo ayobuya elambatha eHarry Gwala Stadium, eMgungundlovu.Namuhla kuzoqhathwa amaqembu kwiTKO kanti iqembu elivikela isicoco yiBaroka FC eyashaya i-Orlando Pirates sekukhahlelwa amaphenathi ngesizini edlule.“Siyazigqaja ngokudlalela ekhaya futhi asesabi muntu. Ngesizini ka-2017/2018 sidlale neMamelodi Sundowns kowandulela owamanqamu kwiNedbank Cup sayishaya. Akukhathalekile noma ngabe siqhathwa neKaizer Chiefs, Pirates noma yiSundowns, uma sidlalele ekhaya kuyobe kuphelile. Uzokhumbula ukuthi nangesizini edlule kunezicoco ezinqotshwe amaqembu athathwa njengamancane. Isibonelo nje iyona iTKO enqotshwe iBaroka neNedbank Cup enqotshwe iTS Galaxy,” usho kanje uKadodia.Lesi sikhulu silumane indlebe naleli phephandaba ngesikhathi simeme izintatheli emcimbini wokwethula ukusebenzisana phakathi kweTeam Of Choice nenxanxathela yezitolo iLiberty Mall ekhona eMgungundlovu.Lokhu kusebenzisana kusho ukuthi iMaritzburg isizoba nesitolo esithengisa amajezi namathikithi phakathi kule nxanxathela. Basayine inkontileka yeminyaka emibili.Okunye abavumelane ngakho wukuthi abadlali baleli qembu bazovakashela kule ndawo bashuthe baxoxe nezihlwele. Kuzophinde kwenzelwe khona namakhadi abalandeli bokuqina beMaritzburg.“Sijabule ngokuthi lezi zinkamapni ezimbili (iMaritzburg neLiberty Mall), zigcine zihlangene zabeka abantu baseMgungundlovu phambili. Sizonikezela ngezindawo zokupaka ezinhlanu kubalandeli beqembu bhusende. Sizophinde sakhe indawo lapho kuzobukelwa iMaritzburg uma idlalela ngaphandle. Sizonika ithuba esinye sezitolo ukuba sigqokise nomqeqeshi weTeam Of Choice * -Eric Tinkler,” usho kanje uDesmond Heunis oyisikhulu esiphezulu eLiberty Mall.
